b"\n_START_ARTICLE_\nJurski park 2: Izgubljeni svet\n_START_SECTION_\nVsebina\n_START_PARAGRAPH_\nNa Isli Sorna mlado dekle Cathy Bowman (Camilla Belle)\xc2\xa0pre\xc5\xbeivi napad Kampsognatov. Medtem genetsko podjetje InGen prevzame ne\xc4\x8dak Johna Hammonda\xc2\xa0(Richard Attenborough), Peter Ludlow (Arliss Howard), ki \xc5\xbeeli z Islo Sorno povrniti finan\xc4\x8dno izgubo, do katere je pri\xc5\xa1lo zaradi incidenta v Jurskem parku, pred \xc5\xa1tirimi leti. Matematik dr. Ian Malcolm (Jeff Goldblum) se sre\xc4\x8da s Hammondom na njegovem dvorcu. Hammond razlo\xc5\xbei, da je bila Isla Sorna vedno zapu\xc5\xa1\xc4\x8dena, in da so na njej ustvarjali dinozavre, ki so jih nato preselili v Jurski park na Islo Nublar. Hammond tja po\xc5\xa1lje ekipo, ki bi dokumentirala dinozavre in prepre\xc4\x8dila InGenovo posredovanje v otok. Ian, ki se \xc5\xa1e spominja dogodkov v Jurskem parku, je skepti\xc4\x8den glede odhoda na otok, ko pa izve da je tam tudi njegovo dekle, paleontologinja Sarah Harding (Julianne Moore), se Ian odlo\xc4\x8di da bo \xc5\xa1el, vendar le zato da Sarah pripelje domov._NEWLINE_Ian spozna svoje sodelavce, Eddia Carra (Richard Schiff), strokovnjaka za opremo in Nicka Van Owena (Vince Vaughn), video snemalca. Ko prispejo na otok ugotovijo, da se je Ianova h\xc4\x8di Kelly (Vanessa Lee Chester), pritihotapila zraven na otok. Kmalu zatem opazijo ekipo pla\xc4\x8dancev, katere vodi Ludlow, kako ulovijo nekaj dinozavrov. Medtem vodja ekipe Roland Tembo (Pete Postlethwaite), sku\xc5\xa1a ujeti Tiranozavrovega samca tako, da ujame njegovega mladi\xc4\x8da in \xc4\x8daka, da bodo njegovi kriki priklicali star\xc5\xa1a. Tisto no\xc4\x8d se ekipa vtihotapi v tabor InGena in ugotovi, da so dinozavre ujeli, da bi jih odpeljali v nov zabavi\xc5\xa1\xc4\x8dni park v San Diegu. Sarah in Nick osvobodita dinozavre, ki uni\xc4\x8dijo tabor._NEWLINE_Nick prav tako osvobodi Tiranozavrovega mladi\xc4\x8da in ga odnese v prikolico ekipe, kjer ugotovijo, da ima zlomljeno nogo. Ian odpelje Kelly na varno k Eddiju, vendar opazi, da Tiranozavra i\xc5\xa1\xc4\x8deta svojega mladi\xc4\x8da in odhiti nazaj v prikolico. Mladi\xc4\x8da osvobodijo, vendar Tiranozavra potisneta prikolico v prepad. Eddie odhiti na pomo\xc4\x8d, vendar ga Tiranozavra po\xc5\xbereta. Prikolica pade v prepad, vendar InGenova ekipa re\xc4\x8di Iana, Kelly, Nicka in Sarah. Ker imajo vsi uni\xc4\x8dene opreme, se obe ekipi odlo\xc4\x8dita, da bosta od\xc5\xa1li proti radijski postaji, ki se nahaja na otoku._NEWLINE_Naslednjo no\xc4\x8d, Tiranozavra napadeta njihov tabor, saj sledita vonju mladi\xc4\x8deve krvi na Sarahini jakni. Samica sledi skupini do slapa, medtem ko Roland uspava samca. Ve\xc4\x8dino InGenovih pla\xc4\x8dancev pobijejo Velociraptorji, ko zaidejo v visoko travo. Nick ste\xc4\x8de do radijske postaje in pokli\xc4\x8de na pomo\xc4\x8d. Iana, Kelly in Sarah napadejo Velociraptorji, vendar se jih uspejo otresti in kmalu prispe re\xc5\xa1evalna ekipa, ki jih odpelje z otoka._NEWLINE_Ladja na kateri je Tiranozaver tr\xc4\x8di v pomol, saj je ve\xc4\x8dino njene posadke pobilo bitje neznane vrste. Tiranozaver tako pobegne in za\xc4\x8dne pusto\xc5\xa1iti po San Diegu. Ian in Sarah ukradeta mladi\xc4\x8da v upanju, da bosta lahko tako Tiranozavra zvabila nazaj na ladjo. Ludlow sku\xc5\xa1a posredovati, vendar ga mladi\xc4\x8d ubije. Tiranozavra odpeljejo nazaj na Islo Sorna in Hammond pove, da sta se ameri\xc5\xa1ka in kostari\xc5\xa1ka vlada strinjali, da otok postane naravni rezervat brez \xc4\x8dlove\xc5\xa1kega posredovanja. Doda, da bo ''\xc5\xbeivljenje na\xc5\xa1lo pot''."